Marcus Hellgren Smed

Marcus Hellgren Smed (s. 5. maaliskuuta 1994 Mora, Ruotsi) on ruotsalainen jääkiekkomaalivahti, joka pelaa SM-liigajoukkue Kiekko-Espoossa. == Ura == === Seuraura === Hellgren Smed aloitti jääkiekkoilun seitsemänvuotiaana Leksands IF:ssä. Hän voitti seurassa kauden 2008–2009 päätteeksi U16 SM:n pronssia, vaikka Hellgren Smed ei saanut peliaikaa, vaan ainoastaan puki neljään otteluun. Kauden 2009–2010 hän vietti IFK Oren J18-joukkueessa, josta Hellgren Smed palasi kaudeksi 2010–2011 Leksandiin, jonka J18-joukkueessa hän pelasi kautensa. Kaksi seuraavaa kautta Hellgren pelasi pääasiassa seuran J20-joukkueessa. Kaudeksi 2013–2014 hän siirtyi AIK IF:n J20-joukkueeseen. Kaudeksi 2014–2015 Hellgren Smed siirtyi Ruotsin kolmanneksi korkeimmalle sarjatasolle HockeyEttan-joukkue Enköpings SK:hon. Hän pelasi siellä 16 runkosarjaottelua. Kaudeksi 2015–2016 Hellgren Smed siirtyi samalla sarjatasolla pelaavan Mörrums GoIS IK:n joukkueeseen. Kaudeksi 2016–2017 hän siirtyi vuoden mittaisella sopimuksella Borlänge HF:n joukkueeseen. Hellgren Smed toimi kauden aikana myös yhdessä ottelussa kakkosmaalivahtina sarjatasoa ylempänä HockeyAllsvenskan-joukkue Mora IK:ssa. Maaliskuussa 2017 hän teki Borlängen kanssa vuoden mittaisen jatkosopimuksen. Hellgren Smed nousi joukkueen pääasialliseksi vastuunkantajaksi ja eteni Borlängen kanssa aina Allsvenskanin nousukarsintoihin asti, mutta joukkue jäi kuitenkin ilman sarjanousua. Hän toimi kauden aikana myös yhdessä Allsvenskan-ottelussa lainalla kasvattajaseuransa Leksandin kakkosmaalivahtina. Hellgren Smed siirtyi kaudeksi 2018–2019 vuoden mittaisella sopimuksella HockeyAllsvenskan- joukkue HC Vita Hästeniin. Hän toimi pääasiassa joukkueen kakkosmaalivahtina Viktor Kokmanille ja pelasi tulokaskautensa aikana 20 runkosarjaottelua ja yhden karsintasarjan ottelun. Kaudeksi 2019–2020 Hellgren Smed siirtyi jatkamaan Allsvenskan-pelejään vuoden mittaisella sopimuksella Karlskrona HK:hon. Hän toimi pääasiassa kakkosmaalivahtina Tanner Jaillet'lle. Hellgren oli syyskuussa tulleen aivotärähdysen vuoksi yli seitsemän viikkoa sivussa. Hän pelasi runkosarjan aikana ottelua. Helmikuussa 2020 Hellgren Smed lainattiin loppukaudeksi kolmanneksi maalivahdiksi SHL-joukkue IK Oskarshamniin, jossa hän pelasi runkosarjan kolmessa viimeisessä ottelussa. Hellgren Smed teki näin ollen SHL-debyyttinsä runkosarjan kolmanneksi viimeisellä kierroksella 7. maaliskuuta 2020 Rögle BK:ta vastaan. Hän torjui Oskarshamnin 1–2-tappioon päättyneessä ottelussa 18 kertaa. Maaliskuussa 2020 Hellgren Smed teki Karlskronan kanssa vuoden mittaisen jatkosopimuksen, kun seura siirtyi kaudeksi 2020–2021 taloudellisista syistä HockeyEttaniin. Kaudeksi 2021–2022 Hellgren Smed palasi Allsvenskaniin ja siirtyi vuoden mittaisella sopimuksella BIK Karlskogaan. Hän jäi varsin niukasti joukkueen kakkosmaalivahdiksi Lars Voldenille ja pelasi 22 runkosarja- ja yhden pudotuspeliottelun. Tammikuussa 2022 Hellgren Smed teki Karlskronan kanssa vuoden mittaisen jatkosopimuksen. Saman vuoden joulukuussa Hellgren Smedin sopimusta jatkettiin kahdella vuodella kevääseen 2025 saakka. Kaudella 2023–2024 hän nousi joukkueen selkeäksi ykkösmaalivahdiksi. Hellgren Smed pelasi 36 runkosarjaottelua torjuen 20 voittoa ja yhdeksän pudotuspeliottelua torjuen viisi voittoa. Kauden jälkeen huhtikuussa 2024 hänen sopimuksensa Karlskogan kanssa purettiin, kun Hellgren Smedille avautui paikka siirtyä muualle. Hellgren Smed siirtyi kaudeksi 2024–2025 vuoden mittaisella sopimuksella SM-liigan nousijajoukkue Kiekko-Espooseen. Hän pelasi pääsarjauransa ensimmäisen nollapelin 16. marraskuuta 2024 Porin Ässiä vastaan. Hellgren Smed torjui Kiekko-Espoon 7–0-voittoon päättyneessä ottelussa 16 kertaa. Esa Pirnes valitsi hänet ottelun Alumnien tähtien kolmostähdeksi. === Maajoukkueura === Hellgren Smed on pelannut neljä poikien maaottelua. == Muuta == Hellgren Smed harrasti lapsena myös salibandya, jalkapalloa ja jääpalloa sekä kokeili hiihtoa. == Tilastot == Runkosarja Pudotuspelit Kausi Joukkue Liiga O V H T MIN PM NP PMK TP% O V H MIN PM NP PMK TP% 2011–2012 Leksands IF SuperElit 14 6 7 0 807 42 0 3.12 90,1 1 0 1 60 7 0 7.00 84,4 2012–2013 Leksands IF SuperElit 20 8 11 0 1137 56 1 2.96 90,2 – – – – – – – – 2013–2014 AIK IF SuperElit 28 12 14 0 1532 86 1 3.37 88,8 – – – – – – – – 2014–2015 Enköpings SK HockeyEttan 16 5 10 0 923 47 2 3.06 90,3 – – – – – – – – 2015–2016 Mörrums GoIS IK HockeyEttan 11 3 6 0 594 34 0 3.44 90,7 – – – – – – – – 2016–2017 Borlänge HF HockeyEttan 19 12 6 0 1050 39 2 2.23 92,6 – – – – – – – – 2017–2018 Borlänge HF HockeyEttan 34 24 10 0 2036 71 6 2.09 93,3 9 5 4 537 29 0 3.24 90,7 2018–2019 HC Vita Hästen Allsvenskan 20 3 16 0 1170 51 0 2.62 91,6 – – – – – – – – 2019–2020 Karlskrona HK Allsvenskan 14 3 10 0 763 39 1 3.07 89,4 – – – – – – – – IK Oskarshamn SHL 3 1 1 0 140 5 0 2.14 90,4 – – – – – – – – 2020–2021 Karlskrona HK HockeyEttan 25 14 9 0 1414 57 1 2.42 91,6 – – – – – – – – 2021–2022 BIK Karlskoga Allsvenskan 23 14 9 0 1380 49 3 2.13 92,3 1 0 0 6 1 0 10.62 80,0 2022–2023 BIK Karlskoga Allsvenskan 23 15 8 0 1383 53 1 2.30 92,0 4 0 4 234 13 0 3.34 90,7 2023–2024 BIK Karlskoga Allsvenskan 36 20 15 0 2077 90 2 2.60 91,1 9 5 4 596 20 1 2.01 93,2 == Lähteet == * * * === Viitteet === Luokka:Ruotsalaiset jääkiekkomaalivahdit Luokka:Kiekko-Espoon pelaajat Luokka:Vuonna 1994 syntyneet Luokka:Elävät henkilöt